CELEX: 62015FN0074
Language: hu
Date: 2015-05-11 00:00:00
Title: F-74/15. sz. ügy: 2015. május 11-én benyújtott kereset – ZZ kontra Bizottság

24.8.2015   
            
            
               HU
            
            
               Az Európai Unió Hivatalos Lapja
            
            
               C 279/55
            
         2015. május 11-én benyújtott kereset – ZZ kontra Bizottság
   (F-74/15. sz. ügy)
   (2015/C 279/71)
   Az eljárás nyelve: olasz
   
      Felek
   
   
      Felperes: ZZ (képviselő: M. Velardo avvocato)
   
      Alperes: Európai Bizottság
   
      A jogvita tárgya és leírása
   
   A Közösségek tisztviselőinek baleset és foglalkozási megbetegedés elleni biztosítására vonatkozó közös szabályzat 14. cikke alapján nyújtott, teljes állandó rokkantság esetén járó ellátás átalányösszegét mindössze 20 %-kal emelő határozat megsemmisítése, valamint a felperes által állítólagosan elszenvedett nem vagyoni kár megtérítése, továbbá késedelmi kamatok megfizetésére való kötelezés.
   
      Kereseti kérelmek
   
   
               —
            
            
               A Közszolgálati Törvényszék az orvosi bizottság által 2014. január 8-án adott vélemény súlyos szabálytalanságai miatt semmisítse meg a 2014. június 26-i azon határozatot, amelyben a Bizottság az Európai Közösségek tisztviselőinek baleset és foglalkozási megbetegedés elleni biztosítására vonatkozó közös szabályzat 2006. december 31-ig alkalmazandó változatának 14. cikkében foglalt ellátást 20 %-kal emelte, mivel e vélemény nem adott teljes egészében helyt a felperes kérelmeinek, és a közös szabályzat 14. cikke szerinti ellátásnak csak a 20 %-át ismerte el a szív- és légzőrendszeri funkció sérülése miatt, figyelmen kívül hagyva a bal oldali felfekvés romlása miatti pszichikai problémát és funkcionális alvászavart;
            
         
               —
            
            
               a Bizottságot kötelezze pro bono et aequo50  000 euró összegűre becsült kár megtérítésére a felperes által a megítélt ellátás megfizetésének késedelmével kapcsolatban elszenvedett nem vagyoni kár miatt;
            
         
               —
            
            
               a Bizottságot kötelezze a súlyosbítási kérelem benyújtásától számított hat hónap letelte és az átalányösszeg tényleges megfizetésének időpontja közötti időszakra vonatkozóan a Bizottság által 98  372,51 euró összeg után kiszámítandó, és az adott időszakban az Európai Központi Bank által a fő finanszírozási tevékenységei során alkalmazott, két százalékponttal növelt kamatlábának megfelelő mértékű késedelmi kamat megfizetésére;
            
         
               —
            
            
               a Bizottságot kötelezze az ítélet kihirdetésének időpontja és az összeg tényleges megfizetésének időpontja közötti időszakra vonatkozóan a Bizottság által a jelen eljárás végén megbecsülendő összeg után kiszámítandó, és az adott időszakban az Európai Központi Bank által a fő finanszírozási tevékenységei során alkalmazott, két százalékponttal növelt kamatlábának megfelelő mértékű késedelmi kamat megfizetésére;
            
         
               —
            
            
               mindenesetre a Bizottságot kötelezze az eljárási költségek viselésére.